**ՆԱԽԱԳԻԾ**

**ՀԱՅԱՍՏԱՆԻՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՋՐԱՅԻՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.**2002 թվականի հունիսի 4-ի Հայաստանի Հանրապետության ջրային օրենսգրքի (այսուհետ՝ Օրենսգիրք) 30-րդ հոդվածի 3-րդ մասը «պահանջներով» բառից հետո լրացնել «կամ պայմաններով» բառերով։

**Հոդված 2.** Օրենսգրքի 30.2-րդ հոդվածի՝

1. 1-ին մասի 5-րդ կետը «խախտման» բառից հետո լրացնել «կամ ջրօգտագործման թույլտվության պայմանների կամ պահանջների վերանայման համար ջրօգտագործման թույլտվության իր օրինակը չներկայացնելու».
2. 2-րդ մասը «վերանայման համար» բառերից առաջ լրացնել «կամ պահանջների» բառերով։

**Հոդված 3.** Օրենսգրքի 32-րդ հոդվածի 3-րդ մասի`

1. 1-ին կետը «ջրառի» բառից հետո լրացնել «, ջրահեռացման» բառով.
2. 3-րդ կետը շարադրել հետևյալ խմբագրությամբ.

«3) ջրառի, ջրահեռացման և կեղտաջրերում վնասակար նյութերի թույլատրելի սահմանային արտահոսքի չափաքանակները.».

1. 6-րդ կետը «պայմանների» բառից հետո լրացնել «կամ պահանջների» բառերով։

**Հոդված 4.** Օրենսգրքի 33.1-ին հոդվածի 1-ին մասի՝

1) 6-րդ կետը «պայմանների» բառից հետո լրացնել «կամ պահանջների» բառերով.

2) լրացնել հետևյալ բովանդակությամբ նոր 8-րդ ենթակետով.

«8) Ջրային ռեսուրսների կառավարման և պահպանության մարմնի նախաձեռնությամբ ջրօգտագործման թույլտվությամբ տրված ջրառի ծավալների նվազեցում նախատեսվելու դեպքում՝ ջրօգտագործման թույլտվությամբ տրված ջրառի ծավալները տվյալների առցանց փոխանցմամբ ջրահաշվիչ (ջրաչափիչ) սարքերի միջոցով ստացված ջրառի փաստացի ծավալներին համապատասխանեցնելու նպատակով։»։

**Հոդված 5.** Օրենսգրքի 34-րդ հոդվածի 1-ին մասը և 2-րդ մասի 2-րդ կետը «պայմանների» բառից հետո լրացնել «կամ պահանջների» բառերով։

**Հոդված 6.** Օրենսգրքի 35-րդ հոդվածի 3-րդ մասի 1-ին կետը «պահանջները» բառից հետո լրացնել «և պայմանները» բառերով, իսկ 2-րդ կետը՝ «պայմանների» բառից հետո «և պահանջների» բառերով։

**Հոդված 7.** Օրենսգրքի 37.1-ին հոդվածը շարադրել հետևյալ խմբագրությամբ.

«**Հոդված 37.1. Ստորերկրյա քաղցրահամ ջրերի օգտագործումը**

1. Ստորերկրյա ջրային ռեսուրսներն օգտագործվում են բեռնաթափվող աղբյուրներով և դրենաժային հոսքով, ինչպես նաև հորատանցքերով:

2. Արտեզյան (ճնշումային) և գրունտային ստորերկրյա ջրերի օգտագործումն իրականացվում է արդյունահանման եղանակով՝ հորատանցքի միջոցով:

3. Բնաղբյուրն օգտագործվում է անմիջականորեն կամ ջրհավաքման (կապտաժ) կառույցների միջոցով:

4. Առաջնահերթ օգտագործման ենթակա են մեկ և ավելի տարիների տևողությամբ մշտադիտարկումների ենթարկված ստորերկրյա քաղցրահամ ջրաղբյուրները:

5. Հորից ջրօգտագործման դադարեցման դեպքում հորի լուծարման կամ կոնսերվացման աշխատանքներն իրականացվում են շինարարության իրականացման (հիդրոտեխնիկական կառուցվածքներ) լիցենզիա ունեցող անձանց կողմից` ջրօգտագործողի միջոցներով:

6. Ստորերկրյա քաղցրահամ ջրերն առաջին հերթին օգտագործվում են խմելու, առողջապահական, կոմունալ և կենցաղային ջրամատակարարման համար:

7. Հորատանցքի միջոցով ստորերկրյա քաղցրահամ ջրերի օգտագործումն իրականացվում է երկու փուլով.

1) հորատանցքի կառուցմամբ՝ ջրօգտագործողի կողմից դրամագլխի հաշվին փոխանցված ֆինանսական միջոցների առկայության դեպքում և հորատանցքի նախագծային երկրաբանատեխնիկական կտրվածքի հիման վրա.

2) հորատանցքի շահագործմամբ կամ կոնսերվացված հորատանցքի վերաբացմամբ՝ կառուցված և շահագործվող հորատանցքի անձնագրի հիման վրա:

 8. Արգելվում է լուծարված հորատանցքերի վերաբացելը, իսկ առանց ջրօգտագործման թույլտվության նաև հորատանցքեր հորատելը կամ կոնսերվացված հորատանցքերի վերաբացելը։

9. Ֆիզիկական և իրավաբանական անձինք պատասխանատվություն են կրում իրենց սեփականություն հանդիսացող տարածքներում լուծարված հորատանցքերի վերաբացման, իսկ առանց ջրօգտագործման թույլտվության նաև հորատանացքերի հորատման կամ կոնսերվացված հորատանցքերի վերաբացման համար։

10. Ջրօգտագործողի կողմից ջրօգտագործման թույլտվությամբ շահագործվող հորատանցքերի համար դրամագլխի գումարը պետք է ձևավորվի սույն օրենսգրքի 37.1.1-ին հոդվածով սահմանված՝ դրամագլխի օգտագործման, հատկացումների հաշվարկման կարգը և վճարման ժամանակացույցը սահմանելու վերաբերյալ Հայաստանի Հանրապետության կառավարության որոշումն ուժի մեջ մտնելուց հետո՝ երեք տարվա ընթացքում։

11. Ստորերկրյա քաղցրահամ ջրերի օգտագործման նպատակով հորատման գործունեությունը ծանուցման ենթակա գործունեության տեսակ է: Ստորերկրյա քաղցրահամ ջրերի օգտագործման նպատակով հորատման գործունեության ծանուցումը ներկայացվում է շրջակա միջավայրի ոլորտի պետական կառավարման լիազոր մարմին:

12. Հորատանցքի նախագծային երկրաբանատեխնիկական կտրվածքը և անձնագրի ձևերը հաստատում է Հայաստանի Հանրապետության կառավարությունը:

13. Արարատյան դաշտի՝ Ջրային ռեսուրսների կառավարման և պահպանության մարմնի ղեկավարի կողմից սահմանած Արարատի և Արմավիրի մարզերի համայնքներում արգելվում է նոր հորատանցքերի միջոցով, իսկ ձկնաբուծական նպատակներով նաև գործող հորատանցքերի միջոցով նոր ջրօգտագործման թույլտվությունների տրամադրումը, եթե ջրավազանային կառավարման պլաններով այլ բան նախատեսված չէ։

14. Ստորերկրյա քաղցրահամ ջրերի օգտագործման նպատակով հորատում իրականացնող հաստոցների տեղադիրքն առցանց հետևելու տեխնիկական սարքավորումների տեղադրման, կնքման և օգտագործման [կարգը](https://www.arlis.am/DocumentView.aspx?docid=151599) սահմանում է Հայաստանի Հանրապետության կառավարությունը:

15. Ստորերկրյա քաղցրահամ ջրերի օգտագործման նպատակով հորատում իրականացնող հաստոցների տեղադիրքն առցանց հետևելու տեխնիկական սարքավորումները ձեռք են բերվում և տեղադրվում ստորերկրյա քաղցրահամ ջրերի օգտագործման նպատակով հորատում իրականացնող իրավաբանական կամ ֆիզիկական անձանց միջոցների հաշվին։

16. Ստորերկրյա քաղցրահամ ջրերի օգտագործման նպատակով հորատում իրականացնող հաստոցների տեղադիրքն առցանց հետևելու տեխնիկական սարքավորումներին ներկայացվող [նվազագույն տեխնիկական պահանջները](https://www.arlis.am/DocumentView.aspx?docid=154190) սահմանում է շրջակա միջավայրի նախարարը։».

**Հոդված 8.** Օրենսգրքի 59-րդ հոդվածի 1-ին մասի 1-ին կետը «պահանջներին» բառից հետո լրացնել «և պայմաններին» բառերով։

**Հոդված 9.** Օրենսգրքի 78-րդ հոդվածի 5-րդ մասի՝

1) 1-ին նախադասությունը ուժը կորցրած ճանաչել.

2) 2-րդ նախադասության «2-րդ մասով» բառերը փոխարինել «3-րդ մասով» բառերով։

**Հոդված 10.**Օրենսգրքի 114-րդ հոդվածի 1-ին մասի 2-րդ կետում «և (կամ) ջրօգտագործման թույլտվության պահանջները չկատարելու» բառերը փոխարինել «կամ հորատանցք հորատելու կամ կոնսերվացված հորատանցքերը վերաբացելու, ինչպես նաև ջրօգտագործման թույլտվության պահանջները կամ պայմանները չկատարելու կամ լուծարված հորատանցքերը վերաբացելու» բառերով։

**Հոդված 11.** Օրենսգրքի 117-րդ հոդվածը շարադրել հետևյալ խմբագրությամբ.

«**Հոդված 117. Սույն օրենսգրքի պահանջների խախտման մասին ծանուցումը և համապատասխան միջոցների կիրառումը**

 1. Եթե սույն օրենսգրքով ջրային հարաբերությունների բնագավառում գործառույթներ իրականացնելու լիազորություններ ունեցող ցանկացած մարմին տեղեկանում է որևէ անձի կողմից սույն օրենսգրքի պահանջների խախտման մասին, ապա մարմնի ղեկավարը այդ մասին տեղեկացնում է Ջրային ռեսուրսների կառավարման և պահպանության մարմնին, որն էլ իր հերթին ծանուցում է այդ անձին։

2. Ծանուցագրում սահմանվում են խախտումները վերացնելուն ուղղված միջոցառումները և խախտումները վերացնելու ու այդ մասին Ջրային ռեսուրսների կառավարման և պահպանության մարմնին տեղեկացնելու ժամկետները։

3. Ծանուցագրով պահանջվում է սույն օրենսգրքի պահանջների խախտմամբ գործունեության անհապաղ դադարեցում` մինչև ծանուցագիրն տալու հիմք հանդիսացած խախտումների վերացումը՝ նշելով գործունեությունը չդադարեցնելու դեպքում տուժանքների մասին:

4. Ծանուցագիր ստացած անձը դրանում նշված պահանջները չկատարելու դեպքում ենթարկվում է պատասխանատվության՝ օրենսդրությամբ սահմանված կարգով:

5. Եթե սույն օրենսգրքի պահանջները խախտող անձը ծանուցագրում նշված ժամկետներում չի կատարում Ջրային ռեսուրսների կառավարման և պահպանության մարմնի տված՝ խախտման ծանուցման մեջ պարունակվող հրահանգը, ապա Ջրային ռեսուրսների կառավարման և պահպանության մարմինը կարող է ապահովել հրահանգում նշված միջոցառումների իրականացումը, որոնք անհրաժեշտ են սույն օրենսգրքի պահանջների խախտումը վերացնելու, այդ թվում` ջրային ռեսուրսներին հասցրած վնասը նվազեցնելու, ազգային ջրային պաշարի մեծությունը կամ ջրերի որակի ստանդարտները, այդ թվում՝ ջրի որակի նորմերը պահպանելու համար: Այդ դեպքում Ջրային ռեսուրսների կառավարման և պահպանության մարմինն օրենսդրությամբ սահմանված կարգով հայց է ներկայացնում դատարան՝ իր կատարած ծախսերը փոխհատուցելու համար հետևյալ անձանցից՝

1) որոնք նախկինում եղել կամ ներկայումս պատասխանատու են կամ ուղղակի կամ անուղղակի ձևով նպաստել են սույն օրենսգրքի պահանջների խախտմանը.  
 2) հողի սեփականատիրոջից, որի օգտագործելու ժամանակ տեղի է ունեցել սույն օրենսգրքի պահանջների խախտումը կամ առաջացել է խախտման հնարավորությունը.  
 3) որոնք իրավունք են ունեցել օգտագործել հողն այն պահին, երբ տեղի է ունեցել խախտումը կամ առաջացել է խախտման հնարավորությունը.  
 4) որոնց անփութության հետևանքով չի կանխվել սույն օրենսգրքի պահանջների խախտումը:» .

**Հոդված 12.**Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը, բացառությամբ սույն օրենքի 7-րդ հոդվածով լրացվողՕրենսգրքի 37.1-ին հոդվածի 5-րդ մասի դրույթի, որն ուժի մեջ է մտնում 2023 թվականի դեկտեմբերի 17-ից։